Добрыя Мыслі

До́брыя Мы́слі, Дабрамысленскае прадмесце — гістарычная мясцовасць Мінску, размешчаная ў паўднёва-заходняй частцы горад, на старажытным Койданаўскім гасцінцы. Архітэктурнай дамінантай мясцовасці быў Брэсцкі вакзал.

На паўночны захад ад Добрых Мысляў пачынаецца Грушаўка, на паўночны ўсход — Уборкі, на паўднёвы ўсход — Сенажаны C. 196—197. C. 550—551..

 Гісторыя 
міні|Добрыя Мыслі і Грушаўка, 1890 г.

Койданаўскі гасцінец — старажытны шлях у бок Койданава, Брэста, Варшавы і Берліна. Тут здаўна месцілася некалькі корчмаў, а на месцы сучаснай плошчы каля Палаца чыгуначнікаў узнікла Кавальская Слабада, дзе размяшчаліся майстэрні кавалёў.

Добрыя Мыслі ўзніклі каля невялікага Францысканскага балота (раён Універсітэта культуры і выхадаў з станцыі метро «Інстытут Культуры»), адкуль свой пачатак брала рэчка Няміга. Назва мясцовасці ўтварылася ад вёскі, пазней фальварка Добрай Мыслі С. 228.. Тут, на выездзе з горада, яшчэ ў першай палове XIX ст. стаяла карчма «Дабрамысленская»Боровой Р. Минские пригороды XVI — начала XX века // Архитектура и строительство. — 2008. — № 11. — С. 46—50.. У 1871 годзе па тэрыторыі прадмесця прайшла лінія Маскоўска-Брэсцкай чыгункі, быў пабудаваны драўляны чыгуначны вакзал. З’явіліся прамысловыя прадпрыемствы — заводы па вырабе шкла. На тэрыторыі Добрых Мыслей узнік найвялікшы рынак горада — Суражскі.
міні|Брэсцкі вакзал у Менску, 19 жніўня 1920 г. Савецка-польская вайна
У пачатку XX ст. Добрыя Мыслі ўваходзілі ў чацвертую паліцэйскую частку горада. Найбольшымі вуліцамі прадмесця былі Новазахар’еўская (Маскоўская),  Дзяменцьеўская (завулак Фабрыцыуса), Рыгораўская (Фабрыцыуса), Вірская, Новамяшчанская, Старамяшчанская, Кірылаўская, Суражская і Каменная вуліцы, Койданаўскі тракт, Кавальскі (пачатак вуліцы Варанянскага) і Дабрамысленскі завулкі. Праз прадмесце ішла Брылеўская вуліца — старажытная дарога ў фальварак БрылевічыСацукевіч І. Тапанімія вуліцы і плошчаў Мінска ў XIX — пачатку XX стст. // «Беларускі калегіум», 4 чэрвеня 2008..

Перад Першай сусветнай вайной у прадмесці быў пабудаваны першы ў Мінску пуцеправод. У 1920-я—1930-я гады з’явіўся хіміка-фармацэўтычны завод і аэрадром. У гады Другой сусветнай вайны драўляная забудова прадмесця амаль не пацярпела, але з пачатку 1960-х яна была замененая на шматпавярховую.

У наш час пра існаванне Дабрамысленскага прадмесця напамінае аднайменны завулак.

 Старыя адрасы 

Брэсцкі вакзал — другі мінскі вакзал пасля Віленскага, таксама меў назву «Вакзал на Добрых Мыслях». Гэта быў вялікі драўляны будынак з 2-павярховай вежай. У 1871 годзе ён прыняў першы цягнік, што прыбыў у Мінск. У ліпені 1920 года вакзал спалілі польскі войскі, па аднаўленні ён працаваў да 1928 года. Цяпер прыкладна на тым жа месцы знаходзіцца гарадская служба Мінскпасажыраўтатранса.
Рыгораўская. Шклозавод Бацвінніка (былы Рабінзона). Першы гаспадар адкрыў прадпрыемства ў 1907 годзе, праз год яго набыў Бацвіннік разам з фаміліяй Ашкіназі. Гута «Бацвіннік і К°» стала адной з найбольшых у сваёй галіне на тэрыторыі Беларусі. Па Кастрычніцкім перавароце на яе вытворчай базе ўтварыўся завод «Пралетарый», які існаваў у 1922—1941 гадах. Цяпер будынак колішняй гуты належыць малочнаму заводу №1 (Фабрыцыуса, 9)

Дабрамысленскі завулак, 6. Цагляны завод інжынера Г. А. Каплана, збудаваны ў 1895 годзе. Гаспадар першым у горадзе набыў для прадпрыемства печ Гофмана з 14 камерамі. Цагельня Каплана размяшчалася побач з жаночай філіяй мінскай вязніцы. Мяркуецца, што будынак збярогся і ў ім знаходзяцца навучальныя майстэрні сярэдняй школы №41.
Дабрамысленскі завулак, дом Эйдэльберга. Шклозавод Г. Я. Сыркіна, заснаваны ў 1899 годзе. Адкрыўся ў сувязі з павелічэннем попыту на шкляную тару, выкліканым увядзеннем дзяржаўнай віннай манаполіі (1896), якая забараніла продаж спіртовых напояў у разліў. Будынак размяшчаўся ў раёне цяперашняга завода «Калібр».
Дзяменцьеўская. Машынабудаўнічы і кацельны завод (Вакзальны), збудаваны ў 1898 годзе на сродкі братоў Л. і Я. Ліфшыцаў і Я. Выгоцкага. Заводскія памяшканні знаходзіліся ў раёне цяперашняй вуліцы Грушаўскай. Захаванасць будынка няпэўная.
Суражская, 18. Гасцініца «Масква Брэсцкая» Гразоўскага (3 нумары). Знаходзілася побач з Брэсцкім вакзалам.
Суражская, перадатачная лінія. Майстэрні Маскоўска-Брэсцкай чыгункі, збудаваныя ў 1871 годзе. У 1931 годзе на іх базе ўтварыўся Мінскі вагонарамонтны завод імя Мяснікова (Чыгуначная, 5).
Суражская. Суражскі рынак. Спецыялізаваўся на продажы сала і зваўся ў народзе Сальнікам. Месціўся ля Брэсцкага вакзала.

 Вядомыя асобы 

 Мір’ям Карпілава (1888—1956) — яўрэйская пісьменніца.

 Галерэя 
 Брэсцкі вакзал 

 Іншае 

 Літаратура 



 Боровой Р. Минские пригороды XVI — начала XX века  // Архитектура и строительство. — 2008. — № 11. — С. 46—50.

 Спасылкі 
 Сацукевіч І. Тапанімія вуліцы і плошчаў Мінска ў XIX — пачатку XX стст.  // «Беларускі калегіум», 4 чэрвеня 2008.
 Прадмесце Добрыя Мыслі , Бібліятэка Менчука
 План губернского города Минска (1903), Бібліятэка Менчука
 Формирование территории Минска (1800—2004), Бібліятэка Менчука
 План губернского города Минска (1898), Бібліятэка Менчука

Катэгорыя:Гістарычныя раёны Мінска